Sicilia (èbbica cuntimpurània)

Ntô 1860 la Sicilia (e lu Regnu dî Dui Sicili) vennu mmàsi sinza dichiarazziuni di guerra sia dî surdati di Garibaldi, prutetti ntô sbarcu dâ marina ngrisi, sia dî 25.000 surdati pimuntisi (dichiarati disirtura) e ajutati d'àutri ufficiali e mircinari di tutti li nazziunalitati (ginirali ungarisi, turchi, surdati algirini, indiani, ecc.) a chissi s'accucchia quarchi vuluntariu sicilianu. La Sicilia, già divastata ecunomicamenti, nun s'arripigghia dâ miseria di unni vinìa. Ntû 1866 Palermu nzurgi e dichiara la nnipinnenza dâ Sicilia di l'Italia, ma lu ginirali Raffaele Cadorna (patri di Luigi Cadorna) bummarda e s'arripigghia la citati.

La guerrigghia di risistenza (vidi lu brigantaggiu) ca dura pì dicenni, e la riprissiuni pimuntisi fannu cintinara di migghiara di vittimi (arcuni fonti storichi dìcinu circa nu miliuna di morti ntâ tuttu lu sud) e sperdi câ migrazziuni di massa ca nta l'anni purta miliuna di siciliani fora (n particulari nta li Stati Uniti d'America). L'urganizzazziuni criminali (mafia) c'accuminzanu a esistiri doppu di l'annissiuni a l'Italia (nun s'avìanu nutizzi di l'asistenza d'urganizzazziuni criminali prima di «l'unità» d'Italia) stìnnunu lu loru puteri ntâ tutta l'ìsula, n Italia e fora d'Italia.

La secunna guerra munniali e lu dopuguerra

Ntô 1943, duranti la Secunna guerra munniali, la Sicilia, occupata dî forzi tudischi, fu lu tiatru di n'azzioni di libbirazzioni di la parti dî forzi alliati canusciuta comu Opirazzioni Husky. St'opirazzioni sinnau puru l'inizziu di la libbirazzioni italiana dû nazi-fascismu, chi si cunchiudìu lu 25 di aprili dû 1945.

La situazzioni n Sicilia era comunqui assai cunvulsa. Ntra lu 1941 e lu 1943 accuminzanu n'Sicilia l'azziuni di l'EVIS (Esercitu Voluntariu pi l'Indipinnenza Siciliana) guidata di Antonio Canepa, ca veni ammazzatu lu 17 di giugnu dû 1945. Ma nàscinu àutri muvimenti ca custrìncinu lu Rè Umberto I di Savoia a cuncèdiri nu Statutu d'autonomia spiciali (1946). Lu statutu duna â Sicilia assai putiri (magistratura, pulizzia, scoli, università rigiunali, trasporti, e autonomia fiscali), ma stu statutu nun ha datu li risultati spirati, puru pirchì nun ha statu mai applicatu nni la sò ntirizza.

Lu statu italianu ha favurutu la nnustralizzazzioni lurda ^^o cursu di l'anni '60 e '70 chî stabbilimenti petroliferi di Priolu-Melilli e chiddi di Gela. L'emigrazzioni di na bona parti dî l'òmini n età di travagghiu fu nu finòmino di sucità assai prisenti tra la fini dâ secunna guerra munniali e tutti l'anni '70. Na certa nnustrializzazzioni e nu certu sviluppu si potti aviri comunqui ntâ secunna parti dû vintèsimu sèculu. Lu sviluppu e l'ammudirnamentu di l'isula forru frinati di fattura sociu-ecunòmici comu l'alfabbitizzazzioni scarsa ntî l'anni '50; la mancanza di nfrastrutturi, l'emigrazzioni, e la prisenza di attività malavitusi liati â mafia chi pi dicenni ha tinutu lu cuntrollu riali di l'isula.

Sulu ntî l'anni '90 na ceta cuscienza siciliana si risbigghaiu, grazzi a pirsunalità pulìtichi comu Piu La Turri, Leoluca Orlandu, Enzu Biancu, e all'attività nvistigativa di maggistrati antimafia chi agghicaru a paiari câ sò vita comu Giuvanni Falconi, Paulu Borsellinu e Rosariu Livatinu, cuntribbuennu accussì all'attuali sforzi pi lu dibbillamentu dâ mafia e pi na vera mudirnizzazzioni di l'isula.

 Rifirimenti e pì sapirini cchiùassai 

Alianello, Carlo (1994) La conquista del Sud. Edizioni Rusconi, Milano. ISBN 88-18-70033-2
Pedio, Tommaso Economia e società meridionale a metà dell'800. Edizioni Capone.
Vocino, Michele Primati del Regno di Napoli. Edizioni Mele.
Scarcella, Gaspare Il brigantaggio in Sicilia Edizioni Antares.
Lupo, Salvatore (2004) Storia della mafia - Dalle origini ai giorni nostri. Edizioni Donzelli.
Stella, Gian Antonio (2002) L'Orda - Quando gli albanesi eravamo noi. Edizioni Rizzoli, Milano. ISBN 88-17-87097-8
Teti, Vito (1993) La razza maledetta - Origini del pregiudizio antimeridionale. Edizioni Manifestolibri.
Guglielmo, Jennifer & Salerno, Salvatore (2001) Are Italians white? - How race is made in America. ISBN 0-415-93451-6
Prum, Michel (2000) Exclure au nom de la race (capitulu di Bénédicte Deschamps dû titulu le racisme anti-italien aux États Unis) Edictions Syllapse, Paris. ISBN 2-913165-15-X.
Papa, Michele (1995) Storia dell'EVIS. L'Esercito Volontario per l'Indipendenza della Sicilia che sfidò lo Stato. Edizioni Cliò, S. Giovanni la Punta (CT).
Testu ufficiali dâ Cummissioni Dillingham du Senatu dî Stati Uniti; 1911 (Vol. 5: Dictionary of races or peoples).

Catigurìa:Storia siciliana